Imagini revoltătoare într-un cabinet medical din Capitală. La Policlinica Regie, un doctor cardiolog a fost filmat de un pacient în timp ce fuma chiar în cabinetul în care consulta bolnavi.

Doctoriţa a fost filmată cu ţigara aprinsă în mână. Imaginile au fost trimise redacției ProFM de doamna Oana Oprea, a cărei fiică este pacienta cardiologului. Deşi fumatul în spaţiile publice este interzis prin lege, medicul ignoră regulile şi nu ar fi prima dată, spun pacienţii.

Oana Oprea: Fata are 20 de ani și a mai fost și anul trecut și de câte ori se duce îmi spune că fumează în cabinet. Chiar și doamna asistent mi-a spus că doctorul fumează în cabinet.

-Era deranjant, se simțea fumul acolo?

-Aoleu, chiar vorbeam cu asistentul și i-am spus că mi-am uitat acasă șunca să pun acolo să se afume.